El Centre Cultural Mario Monreal acollirà demà la presentació de la campanya audiovisual de conscienciació del TDAH La motxilla invisible
26 d’octubre 2021

Dimecres que ve, 27 d'octubre a les 18.30 hores, en el Centre Cultural Mario Monreal de Sagunt, coincidint amb el Dia del TDAH a Espanya, es presentarà la campanya audiovisual de conscienciació i sensibilització del TDAH: _La motxilla invisible_. Esta activitat està organitzada per l'associació de suport a les persones amb Trastorn de Dèficit d'Atenció Hiperactivitat, amb o sense impulsivitat, i a les seues famílies, TDAH Morvedre, amb la col·laboració de la regidoria d'Educació de l'Ajuntament de Sagunt.

L'eix principal de l'acte serà l'audiovisual animat, creat pel reconegut director de cinema i escriptor, Alberto Rey. A més de la presidenta de TDAH Morvedre,  María Ángeles Cortés, i membres de l'associació, assistirà l'alcalde de Sagunt, Darío Moreno: el regidor d'Educació, José Manuel Tarazona i la directora general de Polítiques Inclusives de la Conselleria d'Educació, Raquel Andrés.

 El regidor d'Educació, José Manuel Tarazona, ha assenyalat que «**com ja vam aprovar en el Ple de l'Ajuntament del passat 30 de setembre de 2020, continuem cooperant i contribuint a dur endavant accions de sensibilització i de suport a les persones amb TDAH, en aquest cas des de l'àmbit educatiu que és el que em pertoca, s'ha donat veu en el Consell Escolar Municipal de Sagunt a una representació de les famílies i alumnat amb TDAH. Hem acompanyat a l'Associació a una reunió amb la presidenta del Consell Escolar de la Comunitat Valenciana i altres iniciatives. Aquests projectes són part del concepte com a Ciutat Educadora, sobretot en l'alumnat que per l'un o l'altre motiu és més vulnerable. Per aquest motiu, convidem a l'acte a tots i totes les que vulgueu vindre a conéixer-lo de prop**».

La presidenta de l'associació TDAH Morvedre, María Ángeles Cortés, ha indicat al respecte que «**des de l'associació volem animar a totes les persones a acudir a aquest acte de presentació de la campanya que tenim preparada. L'eix principal de la qual serà la projecció de l'audiovisual animat realitzat per Alberto Rey. El TDAH no entén d'edat ni de sexe i tampoc de ciutats grans o xicotetes, encara que no es veu, està entre nosaltres i toca trucar a la porta de la responsabilitat social per a deixar de mirar cap a un altre costat**».

 ​

![Imagen sin texto alternativo.](/es-va/Actualidad/PublishingImages/Octubre 2021/78c tdah.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acollira-dema-la-presentacio-de-la-campanya-audiovisual-de-conscienciacio-del-tdah-la-motxilla-invisible/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acollira-dema-la-presentacio-de-la-campanya-audiovisual-de-conscienciacio-del-tdah-la-motxilla-invisible/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acollira-dema-la-presentacio-de-la-campanya-audiovisual-de-conscienciacio-del-tdah-la-motxilla-invisible/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acollira-dema-la-presentacio-de-la-campanya-audiovisual-de-conscienciacio-del-tdah-la-motxilla-invisible/)